Facebook - Johan Briffa  Diversi ħaddiema tas-saħħa fuq il-profil ta' Facebook qasmu l-frustrazzjoni tagħhom għal mod kif il-pubbliku qiegħed jonqos milli jħares il-miżuri maħruġa mill-Awtoritajiet biex titrażżan l-imxija tal-Covid-19. Johan Briffa jaħdem fis-sezzjoni tal-Ambulanzi fl-Emerġenza fuq Facebook kiteb dwar dak li għaddejjin minnu l-ħaddiema fil-qasam tas-saħħa. Huwa indirizza lill-pubbliku inġenerali u qallhom, "bażwatuna" minħabba n-numru ta' każijiet li qegħdin jiżdiedu fl-isptarijiet. Huwa saħaq li għalkemm iċ-ċapċip tal-pubbliku bħala ringrazzjament ma dejjaqhomx madankollu jkun unutli jekk ma jiġux irrispettati. Briffa enfasizza li wieħed m'għandux iwaħħal f'dak u l-ieħor iżda għandu jara fejn żbalja hu. Il-ħaddiem kompla li mingħajr sagrifiċċju, is-sitwazzjoni mhux se tittranġa u tista' tmur għal-agħar. Żied li jekk il-pajjiż jikkrolla unutli wieħed joqgħod jibki wara għax jaf ikun tard wisq. Mhux ghax iddejjaqna li tirringrazzjawna, imma ma tistawx tirringrazzjawna minghajr ma… Posted by Johan Briffa on Wednesday, 10 March 2021 Infermier fl-ITU appella biex kulħadd iżomm moħħu hemm. Huwa spjega li nfetaħ ir-raba' ITU u ma fadallux wisq biex jimtela. L-infermier tkellem dwar kif qegħdin iħossuhom l-infermiera li qegħdin jieħdu ħsieb lil dawn il-pazjenti. Huwa appella biex il-pubbliku ma jkomplix jgħaffeġ lill-ħaddiema fil-qasam tas-saħħa. Messaġġ minn Facebook Newsbook.com.mt ħa permess mill-persuna li tellgħet il-post qabel ippubblikaha Infermiera oħra għamlet diversi mistoqsijiet dwar lill-pubbliku fosthom għala wieħed jibqa' jilbes il-maskra b'mod ħażin u ma jobdix il-miżuri maħruġa mill-awtoritajiet tas-saħħa. Hija kompliet li filwaqt li l-każijiet qegħdin dejjem jitilgħu l-ħaddiema fis-settur tas-saħħa qed iħossuhom iktar għajjenin.